ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 20**

**Тэма:** Лік і лічба 5

**Мэта:** плануецца, што ў канцы ўрока вучні будуць пазнаваць лічбу 5 і навучацца яе пісаць.

**Задачы:**

* пазнаёміць з лікам і лічбай 5;
* вучыць абазначаць лікам 5 колькасць мностваў, якія складаюцца з пяці элементаў;
* вучыць пісаць лічбу 5;
* садзейнічаць фарміраванню навыкаў вучэбнай дзейнасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі; малюнак- узор напісання лічбы 5; наглядны матэрыял (карцінка мурашніка і мурашак).


**Ход урока**

**І Арганізацыйны момант.**

**Настаўнік.** Памашыце мне рукой тыя, хто падрыхтаваўся да ўрока матэматыкі. (Вучні машуць рукой). Прывітайцеся тыя, хто лічыць, што на ўроку матэматыкі можна размаўляць і займацца сваімі справамі. (вучні сядзяць ціха.)

**ІІ Актуалізацыя ведаў і навыкаў навучэнцаў.**

Гульня “Геаметрычнае лато”.

**Настаўнік.** Выберыце з геаметрычнага лато якую – небудзь фігуру і пакладзіце сабе на парту. (Некалькі вучняў называюць сваю фігуру.)

Параўнайце свае фігуры. (Некалькі пар вучняў расказваюць аб выніках параўнання.)

-Колькі квадратаў, кругоў, трохвугольнікаў? Колькі сініх, чырвоных фігур? Якія лікавыя выразы можна скласці, каб атрымалася чатыры? Абгрунтуйце свой адказ.( 2 + 2 =4 – 2 чырвоныя і 2 сінія фігуры; 3 + 1 = 4 – 3 малыяі 1 вялікая фігура; 1 + 3 = 4 – 1 малая і 3 вялікія фігуры; 2 + 1 + 1 =4 - 2 квадрата, 1 трохвугольнік і 1 круг і г.д.)

***Вусны лік (матэматычны дыктант)***

Праверка адбываецца з дапамогай сігнальных картак.

* Я задумала лік, адняла ад яго 2 і атрымалала 2. Які лік я задумала? (4)
* Павялічце 1 на 1. Які лік атрымаўся? (2)
* Які лік атрымаецца, калі ад 4 адняць 1? (3)
* Ад цэлага, якое роўна 4, аднялі яго частку, роўную 3. Чаму роўна другая частка? (1)
* Павялічце 4 на 1. Які лік атрымаецца? (5)

Растаўце лікі ў парадку ўзрастання. (1, 2, 3, 4, 5.)

**Настаўнік.** Назавіце самы меншы лік, самы большы?. Які лік стаіць злева ад 4, справа ад 4. Як з чатырох атрымаць тры? Пяць? Правільна, трэба дабавіць 1.

**Тэма нашага ўрока** – “Лік і лічба 5”. Сёння на ўроку мы пазнаёмімся з лікам і лічбай 5, будзем вучыцца яе пісць.

**ІІІ Засваенне новых ведаў.**

С.40 вучэбнага дапаможніка

**Настаўнік.** Колькі прадметаў намалявана на кожным малюнку? (5) Картку з лічбай 5 настаўнік прымацоўвае на дошцы, вучні кладуць картку з лічбай на парту.

Звяртаецца ўвага вучняў на ўзоры друкаванай і пісьмовай лічбы 5. На лікавым радзе настаўнік паказвае рух ад 4 да 5 і ад 5 да 4, вучні паўтараюць гэты рух на лікавым радзе ў вучэбным дапаможніку.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.40, №2

4 + 1 = ? 5 – 1 = ?

Вучні разглядваюць спачатку левую схему і растлумачваюць, як атрымаўся лік 5. Чытаюць адпаведную роўнасць. Аналагічная работа праводзіцца са схемай, якая стаіць справа.

***Фізкультхвілінка***

Мы па лесе ішлі,ішлі

І шышачкі знайшлі.

Ля іх прыпыніліся,

Да іх нахіліліся.

Шышачкі сабралі,

У кошык паклалі.

Мы па лесе ішлі,ішлі

І рабінку знайшлі.

На дыбачкі ўсталі,

Ручкі ўверх паднялі,

Рабінку сабралі,

У кошык паклалі.

**Настаўнік.** Хто з’яўляецца санітарамі лесу? (Мурашкі.)

Цікавыя звесткі пра мурашак:

* Усе мурашкі жывуць у збудаваных мурашніках ці гнёздах, якія звязаны з грунтам, а таксама ў асобных выпадках гэтых насякомых можна сустрэць пад камянямі або ў драўніне.
* У адным гняздзе колькасць гэтых насякомых дасягае мільёна асобін.
* У кожным мурашніку абавязкова ёсць царыца, якая ні пры якіх абставінах не пакідае яго.
* Мурашкі лічацца аднымі з самых старых насякомых, першыя асобіны былі зафіксаваныя вельмі даўно, больш за сто мільёнаў гадоў таму.
* Яны лічацца аднымі з самых разумных насякомых.
* Усе мурашы выконваюць свае пэўныя функцыі і задачы.

2)с.41, №5

**Настаўнік. (**Заданнне вучні выконваць у парах.) Знайдзіце карцінку з мурашкамі. Выберыце схему, якая адпавядае гэтаму малюнку і выкладзіце яе на парце. Некалькі пар вучняў тлумачаць выкананне задання.

3)с.40, № 4

Вучні самі задаюць пытанні, на якія трэба адказаць словам “пяць”.

***Фізкультхвілінка для вачэй***

4) неабходна выбраць правільны варыянт запісу рада лікаў ад 1 да 5.

**5**

**4**

**3**

**2**

**1**

**4**

**1**

**5**

**3**

**2**

-Назавіце суседзяў ліку 2, 3, 4.

**V Прымяненне ведаў.**

***Работа ў рабочым сшытку*** (c.23)

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)Вучні самастойна запісваюць тройкі паслядоўных лікаў.



2)с.23, № 1

Матэматычная пропісь. У першым і другім радку пісьмо лічбы 5. У трэцім – запісваюць адказы да прыкладаў.

**VІ Замацаванне новых ведаў і спосабаў дзейнасці.**

1)с.23, №2

Злучэнне малюнка з выявай мноства пэўнай колькасці з адпаведным лікам. (Вучні выконваюць самастойна, потым абменьваюцца сшыткамі і правяраюць адзін у аднаго.)

2) Вучням даюцца індывідуальныя заданні на картках:

1. . 2 . 4 5 (1,3)
2. 1 . 3 . 5 ( 2,4)
3. 1 2 . 4 . (3,5)
4. 1 . 3 4 . (2,5)
5. . 2 3 4 . (1,5)
6. 1 2 . . 5 (3,4)

Можна вучням прапанаваць праверыць адзін у аднаго.

**VІІ Падвядзенне вынікаў.**

-Запішыце лік, які адпавядае колькасці замалёваных пялёсткаў на кожнай кветцы. (Настаўнік прымацоўвае на дошцы карткі з лічбамі ў пэўнай паслядоўнасці, а вучні самастойна правяраюць сваю работу.)

****

**VІІІ Рэфлексія “Паляна кветак”.**

Вучні выбіраюць кветку і размяшчаюць на паляне-малюнку.

*Усё атрымлівалася, не было цяжка***.**

*Не ўсё зразумела, патрэбна дапамога.*